हालांकि, पुण्य प्रसून बाजपेयी ने चैनल से निकलने के बाद जो भी कहा था वो किसी से छुपा नहीं है लेकिन हाल में दिल्ली में हुए एक कार्यक्रम में उनके रंग कुछ और ही नजर आये। दिल्ली के कॉन्स्टीट्यूशन क्लब में कमिटी अगेंस्ट असाल्ट ऑन जर्नलिस्ट्स द्वारा आयोजित कार्यक्रम में पुण्य प्रसून बाजपेयी भी शामिल हुए थे। इस दो दिवसीय (22 और 23)कार्यक्रम में देश के कई पत्रकार शामिल हुए थे। इसके अलावा पत्रकारों पर होते हमले और मीडिया पर सरकारी दबाव को लेकर तमाम मुद्दों पर बातें हुई। इस दौरान पुण्य प्रसून बाजपेयी ने अपने पुराने दर्द को भी साझा किया लेकिन अचानक से उनके शब्दों में हुए बदलाव ने सभी को आश्चर्य कर दिया। दरअसल, इस कार्यक्रम में उन्होंने वर्तमान समय में मीडिया पर सरकार द्वारा किसी भी तरह के दबाव से इंकार कर दिया और ये कहा कि देश में पत्रकारों पर सरकार के दबाव की कहानी कोई नयी बात नहीं है। ऐसा कहकर उन्होंने ‘द वायर’ पर लिखे अपने आर्टिकल पर ही सवाल खड़े कर दिए हैं। उन्होंने इस कार्यक्रम के दौरान बताया मनमोहन सरकार घोटालों और उन मामलों को दिखाए जाने से रोक लगाने की कोशिश करती थी जिससे केंद्र पर कोई सवाल उठे। उन्होंने एक घटना का जिक्र भी किया और बताया कि जब वो जी न्‍यूज में काम करते थे तब मनमोहन सिंह उन्‍हें (खबर दिखाने से) रोका करते थे, पर वह नहीं रुकते थे। इसके अलावा उन्‍होंने ये भी बताया कि एबीपी न्‍यूज चैनल में नेताओं की तस्‍वीरें लगी हैं, अगर वो तस्‍वीर खराब दिखे तो उसे ठीक कराने के लिए भी नेता के फोन आते थे। एबीपी के पूर्व पत्रकार के व्यवहार में आया ये बदलाव आश्चर्यजनक है और अपने इन कथनों से कहीं न कहीं वो अपने ही कहे हुए शब्दों पर सवाल खड़े कर रहे हैं।